প্রত্যক্ষদর্শী সূত্র আরো জানায়,গতকাল শুক্রবার জুমার নামাজের পর মসজিদের পূর্বের ধারাবাহীকতায় থলের টাকা গুনছিল কমিটির সদস্য জাফর আলম সহ কয়েকজন মুসল্লি। এ দৃশ্য দেখে মসজিদের মুতায়াল্লি দাবিদার বক্তার আহমদ সহ তার দলের কয়েজন মুসল্লি এসে এতে বাধা দেন। এ নিয়ে প্রথমে বাক-বিতন্ডা-পরে ইট পাটকেল ছুড়াঁছড়ি শুরু হয়। আর এরও পরে রড়-লম্বা দা লাঠি সহ দেশী অস্ত্র নিয়ে দুপক্ষের মুসল্লিদের মাঝে দীর্ঘ সময় ধরে প্রচন্ড মারামারির ঘটনা চলে। এতে আহত হন মহিলা সহ অন্তত ১৫ জন মুসল্লি। আহত মহিলার নাম শাহজাহান বেগম ( ৪৩)। তিনি জাফর-মোক্তার-কালাম বকসুদের দলের সদস্য। মহিলাটি মসজিদের পাশের নিজ বাড়ির উঠানে ছিল। এদের দলের আরো বেশ ক’জন আহত হন। তাদের মধ্যে কয়েকজন গুরুতর । পক্ষান্তরে বক্তার আহমদ ও মেম্বার নুরুজ্জামান দলের আহতের সংখ্যা প্রায় ৭/৮ জন। তাদের মধ্যে মেম্বার নুরুজ্জআমান ও আহত হন। এদের মধ্যেও কয়েকজন গুরুতর আহত হন। উভয় পক্ষের লোকজনকে নাইক্ষ্যংছড়ি, রামু ককসবাজার হাসপাতালে ভর্তি করা হয়।